ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ቤይሩት "ዝተደርበያ" ኢትዮጵያውያን ሰራሕተኛታት 21 ሰነ 2020 ኣብ ሊባኖስ ከተማ ቤይሩት፡ ልዕሊ 100 ዝኾና ኢትዮጵያውያን ናይ ገዛ ሰራሕተኛታት፡ ኣብ ኣፍ ደገ ኢምባሲ ኢትዮጵያ "ተደርብየን" ኣለዋ። ነተን ሰራሕተኛታት ገዛ፡ ቆጸርተን ዝነበሩ ሰባት እዮም ብመኪና እናምጽኡ ኣብ ኣፍ ደገ እቲ ኤምባሲ ገዲፎምወን ዝምለሱ ዘለዉ። እተን መዋጽኦ ዝሰኣና ሰራሕተኛታት፡ ኣብ ኣፍደገ ዕጹው ቤት ጽሕፈት ቆንስላ ኢትዮጵያ፡ ኣብ ጎደና ምሕዳር ካብ ዝጅምራ ኣስታት 3 ሰሙን ሓሊፉወን ኣሎ። ገለ ካብተን ሰራሕተኛታት፡ ንኣዋርሕ መሃየአን ዘይተኸፈላ እየን። ገሊአን ድማ፡ ዝቕይረኦ ክዳን እኳ የብለንን። ህዝባዊ ተቓውሞ ሊባኖስ ብሓያል ናህሪ ይቕጽል ምህላው ተገሊጹ ኣብ ሊባኖስ ዝርከባ ኢትዮጵያውያን ንሓደ ጉዕዞ ነፋሪት ብዙሕ ገንዘብ ተሓቲትና ኢለን ሎሚ እትበሃል ሓንቲ ካብተን ኣብ ኣፍደገ ኢምባሲ ኢትዮጵያ ተደርብየን ዘለዋ ሰራሕተኛታት "ካብ ዓድና እዮም ደኣ ኣምጺኦምና'ምበር ካብ እንዳ ጎሓፍ ኣይረኸቡናን። ግድን ናብ ሃገርና ክንምለስ ይግባእ። ከም ጎሓፍ ኣብዚ ኣምጺኦም ክድርብዩና እንታይ ማለት እዩ?" ክትብል ንቢቢሲ ተዛሪባ። ትዕግስቲ መስፍን እትበሃል ወለንተኛ ኸኣ፡ እቲ ኤምባሲ ነተን ሰራሕተኛታት ከዕቁብ እናኸኣለ ማዕጾኡ ሃርሂሩ ስቕ ምባሉ ግቡእ ከምዘይኮነ ተዛሪባ። "ዘይከፍትዎ እንታይ እዮም ኾይኖም?
